לי אינגלבי

לי דייוויד אינגלבי (באנגלית: Lee David Ingleby; נולד ב-28 בינואר 1976) הוא שחקן קולנוע, טלוויזיה ותיאטרון אנגלי.

אינגלבי ידוע בעיקר מתפקידו כסמל בילוש ג'ון בקחוס בסדרת הדרמה של ה-BBC "המפקח ג'ורג' ג'נטלי" ומתפקיד סטן שונפייק בסרט "הארי פוטר והאסיר מאזקבאן". עוד הופיע בתפקיד שון אוניל בסדרת הטלוויזיה "The Street" של ג'ימי מקגוורן, ושיחק בתפקיד דין, החבר של מל, בעונה השנייה של הסיטקום "Early Doors".

ב-2003 היה לו תפקיד חשוב בסרט "אדון ומפקד: הצד הרחוק של העולם", בו גילם את הצוער הולום. בנוסף שיחק בפרק האחרון של העונה הראשונה של הסדרה "חיים על מאדים" וגילם את אביו של סם טיילר, ויק. ב-2001 השתתף בסדרה "Spaced".

ביוגרפיה
אינגלבי נולד בברנלי שבמחוז לנקשייר, בנם של גורדון אינגלבי וסוזן מ הוגארת'. בראשית חייו חי בבריפילד ולמד בבית הספר התיכון "אדג' אנד", שם למד גם חברו השחקן ג'ון סים. אותו מורה לדרמה עודד את שניהם לבחור במקצוע המשחק. אחר כך למד אינגלבי בקולג' אקרינגטון ורוזנדייל ובהמשך למד בבית הספר למשחק "האקדמיה למוזיקה ולאמנויות הדרמה של לונדון" (LAMDA).

תפקידו החשוב הראשון של אינגלבי היה בשנת 2000 במיני-סדרה "Nature Boy" של ה-BBC לצדו של פול מקגאן. הוא גילם את דמותו של סמייק בסרט הטלוויזיה "ניקולס ניקלבי", עיבוד משנת 2001 לרומן באותו שם מאת צ'ארלס דיקנס. עוד ב-2001 כיכב וכתב תסריט לסרט קצר בשם "Cracks in the Ceiling" בו שיחק יחד עם אביו, גורדון אינגלבי. ב-2002 הופיע בסרט "Borstal Boy", המבוסס באופן רופף על חייו של המשורר האירי ברנדן ביהן . אינגלבי שיחק בתפקיד בריון השוהה בפנימיה לעבריינים צעירים באנגליה.

אינגלבי הופיע בתפקידי אורח בסדרות טלוויזיה כמו "הנוכלים", "לדפוק שעון", "No Angels", "גדולים מהחיים", "ג'ונתן קריק", "דיאל ופסקו", "קדפאל" (בפרק "Pilgrim of Hate") ובסדרה המשטרתית "The Bill". הוא הופיע בתפקיד משנה בסרט "עכשיו ולתמיד" בכיכובה של דרו ברימור, וב-2003 שיחק בתפקיד הולום בסרטו של פיטר ויר "אדון ומפקד: הצד הרחוק של העולם".

ב-2004 שיחק אינגלבי בתפקיד קטן בסרט "חוף מבטחים" בכיכובו של אורלנדו בלום. הסרט הוצג לראשונה בפסטיבל הסרטים של טורונטו, אך יצא בהפצה מסחרית רק בשנת 2006 אחרי עריכה מרובה. הוא השתתף בגרסת אודיו של "דוקטור הו" בסיפור הרפתקאות בשם "Terror Firma"

ב-2006 הופיע אינגלבי בסדרה של ג'ימי מקגוורן "The Street" בה גילם בעל אלים לצדה של כריסטין בוטומלי. עוד ב-2006 הופיע בתפקיד חפרפר בעיבוד טלוויזיוני לספר "הרוח בערבי הנחל". עוד השתתפו בסרט זה בוב הוסקינס בתפקיד הגירית, מאט לוקאס בתפקיד הקרפד ומארק גאטיס בתפקיד עכברוש המים. אינגלבי שיחק גם בעיבוד מודרני לאגדות ילדים של ה-BBC, והופיע בפרק "רפונזל".

ב-2007 החל לגלם את דמותו של סמל בילוש ג'ון בקחוס בסדרת הטלוויזיה "המפקח ג'ורג' ג'נטלי" בכיכובו של מרטין שו.

ב-2008 שיחק אינגלבי בתפקיד ראשי בדרמה טלוויזיונית בשלושה חלקים בשם "Place of Execution". בנוסף להופעותיו בקולנוע ובטלוויזיה מופיע אינגלבי גם בתיאטרון. בין השאר שיחק בתפקיד פאק במחזה "חלום ליל קיץ", בתפקיד אלכסנדר במחזה "קרסידה" מאת ניקולאס רייט, ובתפקיד קטוריאן במחזה "איש הכריות" מאת מרטין מקדונה. מספטמבר 2009 ועד ינואר 2010 שיחק בתפקיד זיגמונט במחזה "Our Class" מאת תדיאוש סלובוזיינק בתיאטרון קוטלסלו (התיאטרון המלכותי הלאומי).

ב-2011 הופיע אינגלבי בסדרת הטלוויזיה "כמעט אנושיים" בתפקיד ערפד מאיים. בסדרה "לות'ר" שיחק בתפקיד הרוצח הסדרתי קמרון פל. ב-2013 גילם את פיליפ דה ניקולאי, השריף של נוטינגהאם, בעיבוד אודיו של אגדות רובין הוד בהפקת "Spiteful Puppet", הסיפור "Hood: Noble Secrets" שווק ישירות לציבור להורדה בפורמט דיגיטלי. הוא גילם את אותה דמות גם בסיפור ההמשך "HOOD - The Scribe of Sherwood". שני התסכיתים היו מועמדים לפרס אודיו-דרמה של ה-BBC בשנים 2014 ו-2015.

בשנת 2015 דיבב אינגלבי את בוב בעיבוד מחודש לסדרה "בוב הבנאי". באותה השנה השתתף בקריינות באלבום "Please Come Home" של המוזיקאי הבריטי ג'ון מיטשל . 

פילמוגרפיה
קולנוע
 שנה שם שם באנגלית תפקיד הערות 1998 עכשיו ולתמיד Ever After גוסטב 2000 Borstal Boy דייל 2001 Cracks in the Ceiling נער ניקולס ניקלבי The Life and Adventures of Nicholas Nickleby סמייק סרט טלוויזיה 2003 אדון ומפקד: הצד הרחוק של העולם Master and Commander: The Far Side of the World צוער הולום 2004 הארי פוטר והאסיר מאזקבאן Harry Potter and The Prisoner of Azkaban סטן שונפייק חוף מבטחים Haven פטריק 2005 The Headsman ברנהרד 2006 הרוח בערבי הנחל The Wind in the Willows חפרפר 2007 הלגיון האחרון The Last Legion ג'רמנוס 2008 Post-It Love נער 2009 Doghouse מאט 2012 Best Laid Plans דינו 2013 The Arbiter ג'ון Communion סמואל 2014 מר טרנר Mr. Turner זוג לא מאושר 2015 Last Knights שליח 2017 בוב הבנאי ומכונות הענק Bob the Builder: Mega Machines בוב דיבוב 2022 למצוא את ריצ'רד The Lost King ריצ'רד טיילור
טלוויזיה
 שנה שם שם באנגלית תפקיד הערות 1997 Soldier Soldier קווין פיצפטריק 1998 Killer Net גורדון 1998 In the Red 1998 The Bill איאן בפרק "Puzzled" 1998 קדפאל Cadfael בפרק "The Pilgrim of Hate" 1999 Junk רוב 1999 החדר החשוך The Dark Room בובי פרנקלין 1999 דיאל ופסקו Dalziel and Pascoe קירון קאמינג בפרק "The British Grenadier" 2000 ג'ונתן קריק Jonathon Creek דרק ספרטלי בפרק "The Three Gamblers" 2000 Nature Boy דייוויד 2001 Spaced בפרק "Gone" 2002 אימפקט Impact פיטר סטמפורד 2002 לדפוק שעון Clocking Off סטיבן דגדייל 2002 Fat Friends קרייג בפרק "Sweet and Flour" 2004 No Angels קארל ג'נקינס 2004 Blue Murder רוג'ר בורסמה בפרק "Up in Smoke" 2004 Early Doors דין 2005 הנוכלים Hustle טרוור ספיד בפרק "The Lesson" Coming Up גבריאל בפרק "Karma Cowboys" 2006 חיים על מאדים Life on Mars ויק טיילר The Street שון או'ניל 2007– המפקח ג'ורג' ג'נטלי Inspector George Gently סמל בילוש ג'ון בקחוס 2007 The Worst Journey in the World ברידי באוורס דוקודרמה 2008 Fairy Tales ג'ימי סטוג'קוביץ' בפרק "רפונזל" Place of Execution מפקח בילוש ג'ורג' בנט מיס מארפל Agatha Christie's Marple קולין הרדס בפרק "Nemesis" Crooked House בן 2011 כמעט אנושיים Being Human אדגר וינדמן לות'ר Luther קמרון פל 2012 White Heat אלן סינבד Sinbad ריף 2014 Quirke לסלי וייט גן החיות שלנו Our Zoo ג'ורג' מוטרשד 2015 בוב הבנאי Bob the Builder בוב הבנאי 2016 החמישייה The Five סלייד 2016–2020 סוג א' The A Word פול יוזתפקיד ראשי (3 עונות); 18 פרקים 2017 שחיתות Line of Duty ניק האנטליסדרת טלוויזיה; 6 פרקים 2018 חף מפשע Innocent דייוויד קולינס מיני-סדרה 2019–2020  Criminal: UK בלש טוני מיירסקו סדרת טלוויזיה 2022מלכת הנחשים (אנ') The Serpent Queen אנרי השני, מלך צרפת 4 פרקים חופשה תחת אש Crossfire ג'ייסון קרוס מיני-סדרה2023 The Hunt for Raoul Moat ניל אדמסון מיני-סדרה Screw  פטריק מורגן 6 פרקים The Sisters תומאס פודקאסט; 10 פרקים The Long Shadow ג'ים הובסון תפקיד ראשי; 7 פרקים 2024 The Cuckoo  ניק 4 פרקים 2025 הפריצה למערכת (אנ') The Hack דייוויד ליי 3 פרקים

תפקידים ברדיו
 "Cry Hungary" – בתפקיד פטר קובס, BBC Radio 4, שנת 2006
 "Radio Head, Up and Down the Dial of British Radio" מאת ג'ון אוסבורן, בתוכנית "Book of the Week" בערוץ BBC Radio 4, שנת 2009
 "A Kind of Loving" – בתפקיד ויק בראון, BBC Radio 4, שנת 2010
 "Hood: Noble Secrets" – בתפקיד פיליפ דה ניקולאי השריף של נוטינגהאם, Spiteful Puppet, שנת 2013

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי התיאטרון המלכותי הלאומי
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1976